
Narva Keskraamatukogu nõukogu moodustamine
1. Asjaolud ja menetluse käik

Narva Keskraamatukogu on munitsipaalomandis olev rahvaraamatukogu. Kohalikule omavalitsusele raamatukoguteeninduse korraldamise kohta ettepanekute tegemiseks moodustatakse rahvaraamatukogu töö hindamiseks ja muude rahvaraamatukogu tegevust puudutavate oluliste küsimuste läbiarutamiseks vähemalt kolmeliikmeline rahvaraamatukogu nõukogu. Narva Keskraamatukogu esitas 08.07.2022. a taotluse nr 7-1.10/13, millega palus kinnitada nõukogu koosseisu muudatus.
2. Õiguslikud alused

2.1 Vastavalt rahvaraamatukogu seaduse § 8 lõikele 1 sätestatakse rahvaraamatukogu nõukogu moodustamise kord rahvaraamatukogu põhimääruses.

2.2 Narva Linnavolikogu 27.03.2008. a määruse nr 22 „Narva Keskraamatukogu põhimäärus” § 7 lõike 1 kohaselt moodustatakse raamatukogu töö nõustamiseks ja hindamiseks 5-liikmeline nõukogu, mille koosseisu kinnitab Narva Linnavalitsus.
3. Otsus

Moodustada Narva Keskraamatukogu nõukogu koosseisus:
Jelena Kavrus

Narva Täiskasvanute Kooli direktor
Margarita Koskinen
Narva Eesti Gümnaasiumi õppealajuhataja
Galina Moldon

Narva Laste Loomemaja direktor

Jüri Nikolajev

Eesti Rahvusringhäälingu ajakirjanik

Aljona Semenjura
Narva Kreenholmi Gümnaasiumi õpetaja

4. Rakendussätted 

4.1 Korraldus jõustub seadusega sätestatud korras.

4.2 Tunnistatakse kehtetuks Narva Linnavalitsuse 20.05.2015. a korraldus nr 504-k „Narva Keskraamatukogu nõukogu moodustamine“.

4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
Katri Raik
Linnapea

